28/09/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Expediente número IN407A 293/2008

Resolución do 23 de setembro de 2009, do Departamento Territorial da Consellería de Economía e Industria de A Coruña, pola que se autoriza administrativamente, aproba o proxecto de execución e declara de utilidade pública, en concreto, as instalacións eléctricas que se citan (N.° Expte. IN407A 293/2008). Visto o expediente para otorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: – Solicitante: DESARROLLOS EÓLICOS, SA – Enderezo social: parque empresarial Costa Vella (Centro Empresarial Costa Vella), rúa Amio, 114. CP 15707 Santiago de Compostela (A CORUÑA). – Denominación: L. A. T.66 KV EVACUACIÓN PARQUE EÓLICO FONTESILVA. – Situación: SANTA COMBA E CORISTANCO – Características técnicas: LIÑA AÉREA DE ALTA TENSIÓN SC A 66 KV, CO ORIXE NA SUBESTACIÓN DO PARQUE EÓLICO DE FONTESILVA (IN661A 1/200 E FINAL NA SUBESTACIÓN DO PARQUE EÓLICO DE ZAS (EXPTE.94/94 RCI 19.231), CUNHA LONXITUDE DE 6,232 KM, INSTALADA SOBRE APOIOS DE CELOSÍA E CONDUCTOR LA-380 E CABLE DE TERRA OPGW 2.48 f., DISCURRINDO POLOS CONCELLOS DE CORISTANCO E SANTA COMBA. Resultan os seguintes feitos: Primeiro. –Con data 07 de abril do 2008 e 11 de agosto de 2008, Jessica Karina Mohamed Said San Agustin Habbal, actuando en representación de Desarrollos Eólicos SA, solicitou respectivemente a autorización administrativa e a declaración de utilidade pública, en concreto, da LAT 66 KV EVACUACIÓN PARQUE EÓLICO FONTESILVA. Segundo. –Por acordo do 16 de outubro de 2008 da Delegación Provincial da Consellería de Innovación e Industria de A Coruña someteuse a información pública a petición da autorización administrativa e a declaración de utilidade pública, en concreto, da instalación, sendo publicada no DOG do 29/10/2008, no BOP de A Coruña do 25/10/2008 e no xornal El Correo Gallego do 25/10/2008, en aplicación do Real Decreto 1955/2000, do 1 de decembro, que regula ás actividades de transporte, distribución, comercialización, suministro e procedementos de autorización de instalacións de enerxía eléctrica. Asemade, este acordo foi exposto ó público nos tablóns de anuncios nos Concellos de Santa Comba e Coristanco sin que se presentasen alegacións o mesmo, según se recolle nos certificados de exposicións pública de data 5/12/2008 e 12/12/2008, respectivemente. Terceiro. –Asemade procedeuse a notificar a todos ós titulares de bens e dereitos afectados pola instalación eléctrica, obxecto da solicitude de declaración de utilidade pública, en concreto. Cuarto. –Dentro do prazo establecido foron presentadas alegacións por parte Canteira da Mina SL, dándose traslado á empresa eléctrica solicitante das mesmas. FUNDAMENTOS DE DEREITO Primeiro. –O Departamento Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo. –No expediente cumpríronse os trámites que sinala título VII do Real Decreto 1955/2000, do 1 de decembro, que regula ás actividades de transporte, distribución, comercialización, suministro e procedementos de autorización de instalacións de enerxía eléctrica. Terceiro. –Con relación ás alegacións presentadas cabe dicir que con data 14 de setembro de 2009 a empresa promotora achegou un escrito no que pon de manifesto que acadou un acordo co titular dos dereitos mineiros afectados e solicita que sexan excluídos do expediente expropiatorio. Cuarto. –O proxecto de execución reúne todos os requisitos necesarios para a súa execución, e na traza da liña eléctrica proxectada non se dá ningunha das limitacións á constitución de servidume de paso ás que se refire o artigo 161 do citado Real decreto 1955/2000. De acordo co que antecede e no exercicio das competencias atribuídas RESOLVE: AUTORIZAR, APROBA-LO PROXECTO DE EXECUCIÓN E DECLARAR DE UTILIDADE PÚBLICA, en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos Regulamentos de aplicación. Esta autorización se otorga sin perxuízo de terceiros e independientemente das autorizacións, licencias o permisos de competencia municipal u outros necesarios para a realización de obras das instalacións autorizadas. A declaración de utilidade pública leva implícita a necesidade de ocupación dos bens ou adquisión dos dereitos afectados e implica a urxente ocupación os efectos do artigo 52 da Lei de expropiacións. As instalacións executaranse nun prazo non superior a doce meses, contados a partir da data ocupación dos terreos. Contra a presente resolución poderáse interpoñer recurso de alzada ante o Excmo. Sr. conselleiro de Economía e Industria no prazo de un mes, contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. A Coruña, 23 de setembro de 2009. XEFA TERRITORIAL Tristana Moraleja Gómez